NASA humb Galileun - 2003-09-22
Anija ”vetëvritet” në atmosferën e dendur të Jupiterit në fund të misionit të saj
Agjencia Amerikane e Hapësirës po feston fundin e njërit prej misioneve të saj më të suksesshme, pasi anija e hapësirës Galileu u dogj në atmosferën e dendur të Jupiterit. Laboratori "Jet Propulsion" i kësaj agjencie në shtetin e Kalifornisë, humbi kontaktin me anijen rreth orës 19 e 40 sipas Grinuiçit të djelën. NASA e nisi anijen e vjetër, që kishte humbur fuqinë shtytëse, me qëllim që të përplasej në hapësirën e dendur të Jupiterit për të parandaluar që ajo të përplasej me një nga hënët e planetit dhe duke e ndotur atë me bakteret nga Toka. Asgjësimi i sondës Galileo përbën një nga misionet më të sukseshme të NASA-s. Gjatë misionit të saj 14-vjeçar, Galileo dërgoi në Tokë mijra imazhe dhe të dhëna mbi planetin më të madh të sistemit djellor dhe hënët e tij. Shkencëtarët e NASA-s thonë se sonda ka udhëtuar 4,6 miliardë kilometra dhe ishte e para që mati drejtpërdrejt atmosferën e Jupiterit. Galileo zbuloi gjithashtu gjurmë të oqeaneve në tri nga hënat e Jupiterit, Ganimedin, Kalistonin dhe Evropën. Shkencëtarët kanë mbetur të mahnitur nga të dhënat që tregojnë se Europa është e mbuluar nga oqeane të ngrirë dhe ka shumë mundësi të mbështesë disa forma jete. Sonda tregoi gjithashtu se Ganimedi është hëna e parë në të cilën u zbulua një fushë e fuqishme magnetike. Hëna e akullt Kalisto është e mbuluar me kratere dhe një hënë tjetër, Io, ka disa dhjetra vullkane aktive. Misioni eksplorues i sondës Galileu u zgjat tri herë pas përfundimit të misionit të saj origjinal 6 vjet më parë. //az//